open-index/open-wikipedia-markdown huggingface dataset:
Դաֆնա Կոլլեր

**Դաֆնա Կոլլեր** (, ), իսրայելա-ամերիկացի համակարգչային գիտնական և ճարտարագետ։ Սթենֆորդի համալսարանի ինֆորմատիկայի ֆակուլտետի պրոֆեսոր, ՄակԱրթուր կրթաթոշակի դափնեկիր։ «Coursera» առցանց կրթական հարթակի հիմնադիրներից։ Կոլլերի հետազոտության բնագավառներն են արհեստական բանականությունն և դրա կենսաբժշկական կիրառումը։ Կոլլերին և Բայեսյան ցանցային ուսուցմանն է անդրադարձել 2004 թվականին Մասաչուսեթսի տեխնոլոգիական ինստիտուտի ակնարկ ամսագիրը «10 ի հայտ եկեղ տեխնոլոգիաները, որ կխոփեն աշխարհը» հոդվածով։

ԱՄՆ ճարտարագիտության ազգային ակադեմիայի անդամ (2011), Ամերիկյան արվեստի և գիտության ակադեմիայի անդամ (2014)։

## Կենսագրություն
Դաֆնա Կոլլերը ծնվել է Երուսաղեմում։ Մեծացել է ծնողների հետ։ Մայրը անգլերենի պրոֆեսոր է, հայրը՝ բուսաբան։ 12 տարեկան հասակում հոր հետ մեկ տարի անցկացրել է Սթենֆորդում, որտեղ տեղի ուսանողներից մեկի համակարգչի վրա նա ծրագրավորել է RadioShack: Իսրայել վերադառնալով՝ հորը հայտնել է, որ իր համար ձանձրալի է դպրոցում և ուզում է շատ ավելի հետաքրքիր մի բան անել համալսարանում։ 1985 թվականին 17 տարեկան հասակում Կոլլերը ավարտել է Երուսաղեմի հրեական համալսարանը՝ ստանալով բակալավրի աստիճան, 1986 թվականին նույն համալսարանից ստացել է մագիստրոսի աստիճան։

1993 թվականին Ժեզեֆ Հալփերնի հեղակավարությամբ պաշտպանել է թեկնածուական թեզը, դոկտորական թեզի վրա աշխատել է 1993-1995 թվականներին Բերկլիի Կալիֆոռնիայի համալսարանում, 1995 թվականից միացել է Սթենֆորդի համալսարանի ինֆորմատիկայի ֆակուլտետին։ 2004 թվականին ստացել է ՄակԱրթուր կրթաթոշակ, 2011 թվականից ԱՄՆ ճարտարագիտության ազգային ակադեմիայի անդամ է, 2014 թվականից՝ Ամերիկյան արվեստի և գիտության ակադեմիայի անդամ։

2008 թվականի ապրիլին արժանացել է ACM-Infosys հիմնադրամի 150,000 դոլար ինֆորմատիկայի բնագավառի մրցանակին։

2009 թվականին Նիր Ֆրիեդմանի հետ հրատարակել են գրաֆիկաակն մոդներ ձեռնարկը։ 2012 թվականից Կոլլերը անվճար ինտերնետային դասեր է տալիս։

Սթենֆորդի համալսարանի ինֆորմատիկայի պևոֆեսոր Էնդրյու Յան-Տակ Նգ-ի հետ 2012 թվականին սկսել են Coursera առցանց կրթական հարթակը։

Ամուսնացած է Դան Ավիդայի հետ։

## Մրցանակներ
* ՄակԱրթուրի կրթաթոշակ, 2004

## Գրքեր
2009. probabilistic graphical models. (with Nir Friedman). MIT Press. ISBN 978-0262013192

## Ծանոթագրություններ

## Արտաքին հղումներ
*  at Stanford
* Դաֆնա Կոլլերy TED կայքում

Կատեգորիա:21-րդ դարի ամերիկացի կանայք
Կատեգորիա:Ամերիկացի կին համակարգչային գիտնականներ
Կատեգորիա:Երուսաղեմի հրեական համալսարանի շրջանավարտներ
Կատեգորիա:Ճարտարագետներ
Կատեգորիա:Պրոֆեսորներ
Կատեգորիա:Սթենֆորդի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի ճարտարագետներ
Օլիմպիա (ֆիլմ)

«**Օլիմպիա**», () վավերագրական կինոնկարը, Ռեժիսոր Լենի Ռիֆենշթայլ, պատմում է 21-րդ Ամառային Օլիմպիադայի մասին, որը կայացել է 1936 թվականի հուլիս-օգոստոս ամիսներին Բեռլինում։ Կինոնկարը բաղկացած է երկու մասից՝ «Օլիմպիա. Մաս 1։ Ժողովրդական տոն», «Օլիմպիա. Մաս 2։ Գեղեցկության տոն»։

## Սյուժե
### «Օլիմպիա, Մաս 1։ Ժողովրդական տոն»
Էկրանի վրա երևում է Ակրոպոլիսի ավերակները, այնուհետ տեսախցիկը ցուցադրում է անտիկ մարզիկների առանձին գլուխները  և աստվածներին՝ սահուն անցնելով հայտնի արձանների ցուցադրմանը, որից հետո կատարվում է անցում մերկ մարզիկների «կենդանի ներկայացմանը», ովքեր նկարահանման դանդաղ էֆեկտների օգնությամբ ցուցադրում էին ծովային ֆոնի վրա այնպիսի հնագույն մրցույթներ, ինչպիսիք էին սկավառակի նետումը և գնդի նետումը։ Այնուհետ հանդիսատեսը տեսավ մերկ մարզիկներին, որոնց շարժումները ուղեկցեցին Օլիմպիական ջահակիրին՝ չհանգող օլիմպիական կրակը տեղափոխել հին Հունաստանից մինչև 1936թվական՝ ժամանակակից Բեռլինի Օլիմպիական մարզադաշտ

### «Օլիմպիա, Մաս 2:Գեղեցկության տոն»
Առավոտյան անտառում, որտեղ մերկ վազորդները, ինչպես ստվերներ, հայտնվում են հանդիսատեսին և նետվում ջուրը։ Սաունա, մարզիկների փայլուն մարմիններ,կեչու ավելներ, ծիծաղկոտ դեմքեր…։ Բայց ավելի հայտնի է կինոնկարի վերջը՝ տղամարդկանց ջրացատկ, ովքեր օդում ցուցադրեցին թռիչք անկշռելիության մեջ։ Այնուհետ էկրանին հայտնվում է օլիմպիական մարզադաշտը՝ ամբողջը կրակի մեջ, լսվում է զանգերի ղողանջ, երևում է օլիմպիական կրակը և միմյանց խոնարվող դափնիներով զարդարված դրոշակակիրները։ Օլիմպիական դրոշը և «Լույսի տաճար»-ը, երիտասարդ քանդակագործ Ալբերտ Շպերի, աշխատանքները եզրափակեցին կինոնկարը։
«Օլիմպիա» ֆիլմի երկու մասերում էլ միմյանց էին փոխարինում օպերատորական բազմաթիվ հնարքներ՝ բնության պատկերների հիման վրա դանդաղ շարժումներ, ներքևից և վերևից նկարահանված տեսարաններ, մի քանի տեսախցիկների համատեղ նկարահանումներ։ Նկարահանման ընթացքում օգտագործվող նմանատիպ հնարքները և մոնտաժները ոգևորեցին հանդիսատեսին ևնրանք ծափահարություններով և գոչյուններով Հիտլեր, Պաուլ Յոզեֆ Գեբելս և Գերինգ, ուղեկցեցին գերմանական մարզիկներին դեպի հաղթանակներ։ Գերմաներեն լեզվով ֆիլմի մեկնաբանության մեջ անընդմեջ շեշտադրվում էր սպորտային մրցումների և զինվորական գործողությունների միջև եղած նմանությունները։

## Մրցանակներ
* 1938 — Պետական մրցանակ
* 1938 — Գլխավոր մրցանակ Վենետիկի կինոփառատոն լավագույն ֆիլմի համար, ինչպես նաև մրցանակներ Շվեդիա և Հունաստան
* 1948 — Ոսկե մեդալ Օլիմպիական կոմիտե
* 1948 — Օլիմպիական դիպլոմ Լոզանիի Միջազգային փառատոն 
* 1956 — Պատկանում է բոլոր ժամանակների տասը լավագույն ֆիլմերի թվին

## Հետաքրքիր փաստեր
* «Օլիմպիա» ֆիլմի կադրերը օգտագործվել են գերմանական Rammstein խմբի Stripped երգի տեսահոլովակում
* «Օլիմպիա» ֆիլմի կադրերը օգտագործվել են նորվեգական Ulver խմբի մի շարք կոնցերտների ընթացքում

## Արտաքին հղումներ
* 
* 
* «Олимпия» и классика олимпийского кино. Материал киноведческого журнала «Сеанс»

## Ծանոթագրություններ

Կատեգորիա:1938 ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:1930-ականների գերմանական ֆիլմեր
Կատեգորիա:Գերմանական վավերագրական ֆիլմեր
Մարիկուլտուրա

[thumb|[Սաղմոնաձկների ցանցային տնտեսություն Ֆարերյան կղզիներում]]
**Մարիկուլտուրա**, կենսատեխնոլոգիական մի ողջ համալիր է, որն իրենից ներկայացնում է ծովային արժեքավոր կենդանիների և բույսերի արտադրություն և վերամշակում, առաջացել է (լատիներն ḿḁŕé- ծով և ķúĺțúŕá- մշակել) բառերից։ Ծովակուլտուրա- ծովային արդյունագործական օրգանիզմների` ձկների, փափկամարմինների, խեցգետնակերպերի, մարգարիտների, այլ կենդանիների և ջրիմուռների բնական և արհեստական բազմացում և աճեցում։ Ծովակուլտուրայով զբաղվում են ծովային ֆերմաներում և պլանտացիաներում։

Սննդի արդյունաբերության այս ճյուղերի համաշխարհային արտադրանքի ամենամյա աճը կազմում է 5-7 %։ Եվ իզուր չի, որ ժամանակի ընթացքում ավանդական ձկնորսությանը եկել են փոխարինելու (արդեն մասնակի փոխարինել են) «ծովային անասնապահությունը» և «ծովային բուսաբուծությունը»։ Այն երկրները (Ճապոնիա, Նորվեգիա, Մեծ Բրիտանիա, Իսլանդիա և այլն), որոնք մեծապես կախված են ծովից, մշակել և կյանքի են կոչել մարիկուլտուրայի զարգացման հատուկ ծրագրեր։ Օրինակ` Նորվեգիայում մարիկուլտուրայի զարգացման հիմնական ներդրումային միջոցները բաժին են ընկնում նավթագազային ընկերություններին, որոնք շահագործում են Հյուսիսային ծովի մայրցամաքային ծանծաղուտի նավթային հանքավայրերը։ Այսօր արդեն հայտնի է մարիկուլտուրայի շատ բարձր մթերատվությունը. մեկ հեկտար ծովն ավելի շատ մթերքներ է տալիս, քան մեկ հեկտար ցամաքը։ Մեկ հեկտար ծովային պլանտացիայից այսօր կարելի է հավաքել մինչև 120 տոննա ծովային կաղամբ, 3 տոննա մանր ծովախեցգետին։ Եթե 1985 թվականին մարիկուլտուրայի համաշխարհային արտադրանքը կազմում էր 12,1 միլիոն տոննա, ապա այսօր այն անցնում է 40 միլիոն տոննան, որից 8 միլիոնը բաժին է ընկնում Չինաստանին։

Համաշխարհային օվկիանոսում ձկնորսության կարևորագույն շրջաններն են Եվրասիայի արևմտյան և արևելյան, Հյուսիսային Ամերիկայի արևմտյան, արևելյան, ինչպես նաև պերու-չիլիական ափամերձ գոտիները։

## Ծանոթագրություններ

Կատեգորիա:Ձկնաբուծություն
Կատեգորիա:Աքվակուլտուրա
Կատեգորիա:Ջրային տնտեսություն
Ալեքսանդր Չեխով

**Ալեքսանդր Պավլովիչ Չեխով** (, ), ռուս վիպասան, հրապարակախոս, հուշագիր։

Անտոն Չեխովի ավագ եղբայրը, դերասան և ռեժիսոր Միխայիլ Չեխովի հայրը։

## Կենսագրություն
Ծնվել է քաղքենի վաճառականի ընտանիքում։ Հայրը՝ Պավել Եգորովիչ Չեխովը, մայրը՝ Եվգենյա Չեխովա։ Սովորել է Տագանրոգի գիմնազիայում, որն ավարտել է 1875 թվականին արծաթե մեդալով։ Ավարտել է Մոսկվայի համալսարանի ֆիզիկա-մաթեմատիկական ֆակուլտետի բնական գիտությունների բաժինը, գիտեր վեց լեզու։
Ուսանողական տարիներին հրատարակվել է հումորային ամսագրերում՝ «Зритель», «Москва», «Будильник»:
1881 թվականից ապրել է քաղաքացիական ամուսնությամբ Ա. Ի. Սոկոլնիկովոյի հետ։ Նրա երկու տղաները՝ Նիկոլայը և Անտոնը, համարվում էին անօրինական։
1882 թվականին համալսարանն ավարտելուց հետո ծառայել է Տագանրոգի (1882-1886 թթ.), Սանկտ-Պետերբուրգի (1885 թ.) և Նովոռոսիյսկի (1885-1886 թթ.) անցակետերում։
Տագանրոգից հեռացվել է տեղի անցակետից, աղմկահարույց պատմության համար, որը նա 1886 թվականին հրատարակել էր Օդեսայի թերթում, եղբոր Անտոնի օգնությամբ տեղավորվել է «Նոր ժամանակ» թերթում։
Գրել է Ագաֆոպոդ, Ագաֆոպոդ Եդինիցին, Ալոե, ավելի ուշ՝ Ա. Սեդոյ կեղծանուններով։
1888 թվականին Ալեքսանդր Պավլովիչն այրիացավ, և ավելի ուշ ամուսնացավ իր երեխաների դաստիարակչուհու՝ Նատալյա Գոլդենի հետ, որից ծնվեց որդին՝ Միխայիլը, ավելի ուշ հայտնի դերասան՝ Միխայիլ Չեխովը։
Մահացել է կոկորդի քաղցկեղից։ Թաղված է Վոլկովի գերեզմանատանը Սանկտ Պետերբուրգում։

### Առանձին հրատարակված գրքեր
250px|մինի|Ալեքսանդր Չեխովի շիրմաքարը
* Ա. Պ. Սեդոյ - «Արևի և ջերմության հետապնդում» (Սանկտ Պետերբուրգ, 1913 թ.)
* Ա. Պ. Սեդոյ (Չեխով)- «Անտոն Չեխովի մանկությունից» (Սանկտ Պետերբուրգ, 1912 թ.)
* Ա. Պ. Սեդոյ - «Այցելուցյուն տատիկին և պապիկին» (Սանկտ Պետերբուրգ, 1912 թ.)
* Ա. Պ. Սեդոյ (Ալ. Չեխով)- «Լավ է ապրել աշխարհում» (Սանկտ Պետերբուրգ, 1904 թ.)
* Ա. Պ. Սեդոյ - «Արքայական ադամանդներ» և ուրիշ պատմվածքներ (Սանկտ Պետերբուրգ, 1904 թ.)
* Ա. Պ. Սեդոյ -«Սուրբ պատմվածքներ» (Սանկտ Պետերբուրգ, 1895 թ.)
* Ա. Սեդոյ- «Անտուն թռչուններ» (Սանկտ Պետերբուրգ, 1895 թ.)
* Ալեքսանդր Չեխով - «Պատմական ակնարկ Ռուսաստանի հրդեհի աշխատանքի մասին» (Սանկտ Պետերբուրգ, 1892 թ.)

### Հոդվածներ
Ալեքսանդր Չեխով - «Պատմական պահ ժամանակակից երկրաբանության ոլորտում» (Исторический Вестник, փետրվար 1901 թվական, հատոր LXXXIII)։

## Աղբյուրներ
# *Шапочка Е. А.* Чехов Александр Павлович // Энциклопедия Таганрога. — Ростов-на-Дону: Ростиздат, 2003. — с. 424 — ISBN 5-7509-0662-0
# Александр и Антон Чеховы. Воспоминания, переписка / Сост., подг. текста и коммент. Е. Гушанской, И. Кузьмичёва. М.: Зажаров, 2012. — 960 с. — (Биографии и мемуары). 3000 экз., ISBN 978-5-8159-1136-9

## Արտաքին հղումներ
* Сочинения Чехова на сайте Lib.ru: Классика

Կատեգորիա:Ռուս գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Ռուս հրապարակախոսներ
Կատեգորիա:Անտոն Չեխով
Կատեգորիա:Ռուս հումորիստներ
Կատեգորիա:Քաղցկեղից մահացածներ
Կատեգորիա:Ռուս հուշավիպագիրներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս լրագրողներ
Լուի Վիտոն

մինի|Լուի Վիտոն
**Louis Vuitton** ( - Լուի Վիտոն), ֆրանսիական նորաձևության տուն, որը սպառողներին է ներկայացնում ճամպրուկների, պայուսակների, նորաձև հագուստի և աքսեսուարների լայն տեսականի։
[մինի|300x300փքս|Wolf Bracka առևտրի տուն, [Վարշավա, Լեհաստան
]]

## Ընկերության հիմնադիր Լուի Վիտոնը
[մինի|Louis Vuitton բուտիկ [Ելիսեյան դաշտեր|Շանզ Էլիզեի վրա, Փարիզ, Ֆրանսիա]]
Լուի Վիտոնը ծնվել է 1821 թվականին Ժուրայի Անշե քաղաքում։ Դեռևս մանկության տարիներին նա սովորել է օգտագործել իր հոր ատաղձագործական գործիքները։ 13 տարեկանում Լուին լքում է տունը և, երկու տարում ոտքով անցնելով 400 կիլոմետր, հասնում է Փարիզ։ 1837 թվականին նա աշխատանքի է ընդունվում ճանապարհորդական պայուսակներ պատրաստող վարպետի մոտ։ Այն ժամանակ ճամպրուկներ դեռևս չկային։ Դրանք նախագծեց և ստեղծեց ինքը Լուին։ Նրա առաջարկած ճամպրուկները հեղաշրջում կատարեցին ոչ միայն նորաձևության ոլորտում, այլև ամենուր։ 1854 թվականին նա հիմնադրեց իր  առևտրի տունը։

## Հոր գործի հետևորդներ
Նրա երեխաները շարունակեցին հոր գործը։ Ժորժ Վիտոնը գլխավորեց ընկերությունը 1892 թվականին։ Հենց նա ստեղծեց բոլորի կողմից ճանաչված *Louis Vuitton* մոնոգրամը։ Ժորժը նաև ստեղծեց այդ ապրանքանիշի առաջին պայուսակը։ Այն կարված էր վուշից և ի սկզբանե նախատեսված էր կեղտոտ սպիտակեղենը ճամպրուկում պահելու համար։ 1936 թվականին ընկերությունը գլխավորեց Գաստոն Լուի Վիտոնը։

## LVMH Հոլդինգ
Ապրանքանիշի գործունեությունը ներկայացված է Louis Vuitton Malletier (LVM) կողմից։ Այն եղել է ընկերության մասնաճյուղը մինչև 1987 թվականը, որն ներառում էր այլ առևտրի տներ։

## Նորաձևություն
1998 թվականին Louis Vuitton-ը ծավալում է իր գործունեությունը և շուկայում իր համար նոր՝ նորաձևության դաշտ է դուրս գալիս, ինչը որոշիչ դեր է խաղում ընկերության ուղղվածության փոփոխության մեջ։ Ընկերության գեղարվեստական նոր ղեկավարի՝ Մարկ Ջեյկոբսի հետ, հայտնվում են շրջազգեստների, կոշիկների, աքսեսուարների և ոսկերչական իրերի բաժիններ։ Այսօր Louis Vuitton-ը ներկայացված է ավելի քան 53 երկրներում։

## Ծանոթագրություններ

## Արտաքին հղումներ
* Պաշտոնական կայքէջ 

Կատեգորիա:Նորաձևություն
Կատեգորիա:Ֆրանսիական հագուստի ապրանքանիշներ
Ազաս (այլ կիրառումներ)

**Ազաս**, կարող է վերաբերել՝
* Ազաս - գետ Ռուսաստանում, Տելբեսի վտակը
* Ազաս - գետ Ռուսաստանում, Պիզասի վտակը
* Ազաս - գետ Ռուսաստանում, Մրասուի վտակը
* Ազաս - գետ Ռուսաստանում, Մունդիբաշի վտակը
* Ազաս - գետ Ռուսաստանում, Մեծ Սուետայի վտակը
* Ազաս - գետ Ռուսաստանում, Կարաջանի վտակը
Խրոնիկական մնայուն հեպատիտ

**Խրոնիկական մնայուն հեպատիտ**, հեպատիտի ավելի հաճախ հանդիպող տեսակ է։ Հայտնի է նատ *պերսիսվող հեպատիտ* անունով։ Ախտահարում է լյարդը։ Ունի առաջացման բնորոշ պատճառներ, սպեցիֆիկ կլինիկա և կոորդինացված բուժում։

## Պատճառները
Հիմնական պատճառները համարվում են`
* սուր վիրուսային հեպատիտը
* թունային և թունա-ալերգիական գործոնները (արդյունաբերական և քինիական նյութեր, դեղորայք, թմրանյութեր)
* սննդային խանգարումները
 
## Կլինիկան
Հիվանդության սրացման ժամանակ կլինիկան նմանվում է Բոտկինի հիվանդության սուր շրջանին։ Հիվանդները նշում են ցավեր կամ ծանրություն աջ թուլակողում և վերորովայնային շրջանում։ Դա կապվում է լեղուղիների մեջ վարակի ներթափանցման կամ դրանց դիսկինեզիայի հետ։ Հաճախ հանդիպում են նաև դիսպեպտիկ երևույթներ`
* ախորժակի վատացում
* սրտխառնոց
* գխտոց
* բերանի դառնություն
Այս սիմպտոմները դեպքերի մեծ մասում կապված են լինում մարսողական օրգանների ախտահարման հետ։ 
Հաճախակի արտահայտություններից են նաև աթենո-վեգետատիվ երևույթները։ Երբեմն հիվանդները գանգատվում են նաև`
* ընդհանուր թուլությունից
* հոգնածությունից
* ենթատենդային ջերմությունից
* կղանքի անկայունությունից

Պերսիսվող հեպատիտի ժամանակ լյարդը, հազվադեպ նաև փայծաղը մեծ են լինում, երբեմն առաջանում են «անոթային աստղիկներ», մաշկի գորշադեղնավուն գունավորում, «լյարդային ափեր»։ Լյարդի ֆունկցիոնալ խանգարումներ քիչ են նկատվում։ 
Հիվանդության սրացման շրջանում ընդհանուր բիլիռուբինը 1-3 մգ% է լինում, հաճախ ազատ ֆրակցիայի հաշվին։ Դեպքերի ⅓-ում տրանսամինազայի և ալդոզների ակտիվությունը աննշան բարձրանում է, խոլինէստերազայինը` չափավոր իջնում, իսկ հիմնային ֆոսֆատազան մնում է նորմայի սահմաններում։ Ավելի ուշ շրջաններում արյան շիճուկում բարձրանում է նաև ֆիբրինոգենի և երկաթի քանակը։ Դանդաղում է բրոմսուլֆալեինի և բենգալյան կարմիր աղի դուրս բերումը։ Լեղու B և C բաժիններում հայտնաբերվում են մեծ քանակով լեյկոցիտներ, լորձ, շերտազատված էպիթել, խոլեստերինի բյուրեղներ։ 
Հայտնաբերվում է նաև լեղապարկի պատերի կծկողականության թուլացում, տոնուսի իջեցում խոլեցիստոգրաֆիայի միջոցով։
Ռեոհեպատոգրաֆիան և ռադիոհեպատոգրաֆիան ցույց են տալիս ներլյարդային հեմոդինամիկայի թուլացում։

Խրոնիկական պերսիսվող հեպատիտը միապաղաղ ընթացք ունի, տարիներով բորբոքային պրոցեսի առաջընթաց չի նկատվում, ստացումները հազվադեպ են։ Հեպատիտի այս ձևը հետագայում կարող է ավարտվել լյարդի ֆիբրոզի կազմափոխումով։

## Բուժումը
Խրոնիկական պերսիսվող հեպատիտը սրացման շրջանում պետք է բուժել ստացիոնար պայմաններում։ Հիվանդներին անհրաժեշտ է կազմակերպել օպտիմալ հանգստի ռեժիմ, ֆիզիկական և նյարդային լարվածության թուլացում։
Դեղորայքային բուժման մեջ պետք է ընդգրկել նյութափոխանակությունը խթանող դեմորայք, լեղու արտահոսը լավացնող միջոցներ, սիմպտոմատիկ և այլ դեղորայք։
Ուղեկցող հիվանդությունների դեպքում նշանակվում է համապատասխան բուժում։

## Գրականություն
*Հ. Բ. Բաղդասարյան– Մարսողական օրգանների հիվանդություններ, Երևան, 1984, 422

Կատեգորիա:Հեպատոլոգիա
Ռոմրի (Էնայի գավառ)

**Ռոմրի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվենի։
Համայնքի INSEE կոդը՝ 02654:

## Բնակչություն
2010 թվականի տվյալներով՝ համայնքի բնակչությունը կազմում է 130 մարդ։ 

## Տնտեսություն
2010 թվականին համայնքի 51 աշխատունակ (15-64 տարեկան) բնակիչներից 37-ը տնտեսապես ակտիվ էին, 14-ը՝ ոչ ակտիվ (ակտիվության ցուցանիշը կազմել է 72,5 %, 1999 թվականին եղել է 63,8%)։37 տնտեսապես ակտիվ բնակիչներից աշխատում էին 31-ը (18 տղամարդ և 14 կին), գործազուրկ էին 5 մարդ (1 տղամարդ և 4 կին)։ 14 տնտեսապես ոչ ակտիվ բնակիչներից 0 ը եղել են աշակերտներ կամ ուսանողներ, 11-ը՝ թոշակառուներ, 3-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ռոմրի 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ռոկուր Սեն Մարտեն

**Ռոկուր Սեն Մարտեն ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է էնա կանտոնի կազմի մեջ։ Համայնքի շրջանը՝ Շատո Տիերիի։
Համայնքի INSEE կոդը՝ 02649:

## Բնակչություն
2010 թվականի տվյալներով՝ համայնքի բնակչությունը կազմում է 321 մարդ։ 

## Տնտեսություն
2010 թվականին համայնքի 220 աշխատունակ (15-64 տարեկան) բնակիչներից 170-ը տնտեսապես ակտիվ էին, 50-ը՝ ոչ ակտիվ (ակտիվության ցուցանիշը կազմել է 77,3 %, 1999 թվականին եղել է 70,9%)։170 տնտեսապես ակտիվ բնակիչներից աշխատում էին 156-ը (82 տղամարդ և 74 կին), գործազուրկ էին 14 մարդ ( 10 տղամարդ և 4 կին)։ 50 տնտեսապես ոչ ակտիվ բնակիչներից 16- ը եղել են աշակերտներ կամ ուսանողներ, 13-ը՝ թոշակառուներ, 21-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ռոնշեր 
 

Կատեգորիա:Ֆրանսիայի բնակավայրեր
Ֆուտբոլի Ամերիկայի գավաթ

right|380px

thumb|left
**Ամերիկայի գավաթ** (), ֆուտբոլային առաջնություն, որ անցկացվում է ԿՈՆՄԵԲՈԼ-ի հովանու ներքո տարածաշրջանի ազգային հավաքականների միջև։ Առաջին առաջնությունն անցկացվել է 1910 թվականին՝ նախքան ԿՈՆՄԵԲՈԼ-ի հիմնադրումը։ ճանաչված առաջին մրցությունն անցկացվել է 1916 թվականին։ Ավելի ուշ առաջնությունը կոչվել է *Հարավային Ամերիկայի առաջնություն ազգային հավաքականնների միջև* ()։ Այդպիսով՝ Ամերիկայի գավաթի առաջնությունը ներկայում անց կացվող ֆուտբոլային միջազգային առաջնություններից ամենահինն է և. այն 44 տարի ավելի վաղ է սկսել անց կացվել, քան Եվրոպայի ֆուտբոլի առաջնությունը։ 1975 թվականին առաջնությունը ստացել է իր ներկայիս անվանումը։

Ամերիկայի գավաթի առաջնությանը մասնակցում են ԿՈՆՄԵԲՈԼ-ի 10 երկիր։ Արգենտինա, Բոլիվիա, Բրազիլիա, Վենեսուելա, Կոլումբիա, Պարագվայ, Պերուի ֆուտբոլի ազգային հավաքական, Ուրուգվայի ֆուտբոլի ազգային հավաքական, Չիլի, Էկվադոր։ 1993 թվականից առաջնությանը մասնակցում են նաև 2 հրավիրված հավաքականներ, որոնք, որպես կանոն, ԿՈՆԿԱԿԱՖ-ի տարածաշրջանից են, այդպես Մեքսիկայի ֆուտբոլի ազգային հավաքականը դարձել է առաջնության մշտական մասնակից։

## Մրցանակակիրներ

*Շեղատառ* գրված են հրավիրված թիմերը։

*1* *Հարավային Ամերիկայի առաջնություն* չկոչված, բայց ԿՈՆՄԵԲՈԼ-ի ճանաչված առաջնություններ։
*2* Հաղթողներ և մրցանակակիրները որոշվել են 4 թիմերի եզրափակիչ փուլումլ։
*3* 1975, 1979 և 1983 թվականների առաջնություններում նախորդ առաջնությանն հաղթողն ընդգրկվել է ավտոմատ կերպով, բայց 3 անգամն էլ պարտություն է կրել հետագայում 2-րդ տեղն ընկած թիմից։

## Վիճակագրություն
thumb|200px|right|Երկրների անցկացրած առաջնությունների քանակը

## Տիտղոսներ
thumb|200px|right|Չեմպիոնական տիտղոսներն ըստ երկրների

## Արտաքին հղումներ
* История Кубка Америки  
* Кубок Америки на сайте КОНМЕБОЛ 
* Статистика Кубка Америки на сайте RSSSF 
* История Кубка Америки на частном сайте

Կատեգորիա:Ֆուտբոլի Ամերիկայի առաջնություն
Կատեգորիա:Ֆուտբոլի առաջնություններ
Կատեգորիա:ԿՈՆԿԱԿԱՖ-ի ոսկե գավաթ
Paradise (երգ)

**«Paradise»** (), բրիտանական Coldplay խմբի Mylo Xyloto ստուդիական ալբոմի, երկրորդ սինգլը։ Թողարկվել է 2011 թվականի սեպտեմբերի 12-ին, Parlophone լեյբլով։

## Երգեր
2010 թվականին X Factor շոուի պրոդյուսերը խնդրեց Քրիս Մարտինին երգ գրել հաղթողի համար։ «Paradise» երգը սկզբում գրվել էր այլ նպատակի համար, բայց Coldplay-ի հարվածային գործիքահար Չիլ Չեմփիոնը պնդեց, որ երգը ներառվի առաջիկա ստուդիական ալբոմի մեջ։

Երգի պրեմիերան տեղի է ունեցել սեպտեմբերի 12-ին 7:30-ին Քրիս Մոյլսի շոուի ժամանակ, BBC Radio 1 ռադիոկայանից։

Նոյեմբերի 30-ին երգը գլխավորեց բրիտանական հիթ-շքերթը, դառնալով առաջին տեղը զբաղեցրած Coldplay երկրորդ երգը («Viva la Vida»-ից հետո, 2008)։

## Երգացանկ

## Հիթ-շքերթներ և Հավաստագրումներ

### Շաբաթական հիթ-շքերթներ

### Հավաստագրումներ

|autocat=yes|accessdate=27 September 2013}}

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* Страница сингла  на официальном сайте Coldplay
* Текст песни «Paradise»   на официальном сайте Coldplay
* 

Կատեգորիա:2011 երգեր
Կատեգորիա:2011 սինգլներ
Կատեգորիա:UK Singles Chart գլխավորած սինգլներ
Կատեգորիա:Քոլդփլեյի երգեր
Մելքոնյան կրթական հաստատություն

**Մելքոնյան կրթական հաստատություն**, հիմնադրվել է 1926 Կիպրոսում, որպես մանկատուն 7 ապաստան է տրամադրել Հայոց ցեղասպանության հազարավոր զոհերին։ Դպրոցի պատմական շենքը գտնվում է Կիպրոսի Հանրապետության պաշտպանության տակ որպես ազգային արժեք։ Մելքոնյան դպրոցի հազարավոր շրջանավարտներ առաջատարներ են դարձել տարբեր ոլորտներում և իրենց ավանդն են ներդնում մշակույթի, կրթության, գիտության, լեզվի ու ազգային ինքնության ոլորտներում։ «Մելքոնյան» դպրոցը հազարավոր ուսանողներ և ուսուցիչներ է տվել, որոնք այժմ բարի կամքի դեսպաններ են և նպաստում են Կիպրոսի ժողովրդի օրինական պայքարին այս ձգձգված խնդրի արդարացի լուծման համար։

## Պատմություն
Մելքոնյան վարժարանի հիմնադիրներն են Գրիգոր և Կարապետ Մելքոնյան եղբայրները։ Վարժարանը բաղկացած էր մի քանի մասնաշենքերից` դպրոցական շենքեր, աշակերտների և ուսուցիչների համար նախատեսված շենքեր, ճաշարան։ Այս դպրոցում են դաստիարակվել 40 երկրից ժամանած բազում աշակերտներ։ 
Հատկանշական է դպրոցի բազմաբնույթ գործունեությունը` պարախումբ, երգչախումբ, թատերախումբ, սկաուտական ակումբ, փողերախումբ և այլն։ 
Ցավոք, 2014 թվականի մարտի 16-ին Հայկական Բարեգործական Ընդհանուր Միությունը որոշ պատճառներով որոշում կայացրեց փակելու դպրոցը։ 
Հայաստանից ևս մի շարք շնորհալի աշակերտներ իրենց ուսումն են ստացել Մելքոնյան կրթական հաստատությունում` գրանցելով բարձր արդյունքներ։

## Ծանոթագրություններ

Կատեգորիա:Կիպրոսի հայկական դպրոցներ
Կատեգորիա:Նիկոսիայի շենքեր և կառույցներ
Կատեգորիա:Նորագույն շրջանի հայկական դպրոցներ
Get Weird

**Get Weird**, բրիտանական Girl group՝ Little Mix-ի երրորդ ստուդիական ալբոմը՝ թողարկված 2015 թվականի նոյեմբերի 6-ին, Syco Music և Columbia Records լեյբլներով։ Ալբոմին հաջորդել են «Black Magic» «Love Me Like You» երգերը։

## Երգացանկ

### Տարեվերջյան չարթեր

## Թողարկման պատմություն

## Ծանոթագրություններ

Կատեգորիա:Անգլալեզու ալբոմներ
Դանայուհիներ

մինի
Դանայուհիները հին Հունաստանի առասպելաբանության մեջ եգիպտական թագավոր Բելի որդու՝ Դանայոսի 50 դուստրերն են։ Դանայոսի եղբայր Եգիպտոսի 50 որդիներից հալածված դանայուհիները հոր հետ փախչում են Արգոս, որտեղ վրա են հասնում հետապնդողները և Դանայոսից պահանջում իրենց կնության տալ աղջիկներին։ Դանայոսը հարկադրված համաձայնվում է, բայց դուստրերին հրամայում է հարսանիքի գիշերն սպանել ամուսիններին։ 49 ամուսնական առաջին գիշերը իրենց հոր` Դանայոսի տված դաշույններով սպանեցին իրենց ամուսիններին։ Միայն Հիպերմնեստրան (որը դարձավ Արգոսյան թագավորների նախամայրը) գթաց իր ամուսնուն՝ Լինքեոսին։ Արթնացրել էր նրան ու գաղտնի դուրս բերել Լինքեոսի եղբայրների արյամբ ողողված պալատից։ Դանայոսը դստերը շղթայակապ արեց ու զնդան նետեց, իր կամքը խախտելու համար։ Բայց սիրո աստվածուհի ոսկեշող Ափրոդիտեն պաշտպան կանգնեց Հիպերմնեստրանյին ու փրկեց նրան անողորմ պատժից։ Դանայոսի գթառատ, սիրասուն դուստրը դարձավ Լինքեոսի կինը։

Զևսը չէր կամենում կորստյան մատնել նաև մյուս Դանայուհիներին։ Նրա կամքով Աթենասն ու Հերմեսը Դանայուհիներին մաքրագործեցին հեղած արյան պղծությունից։ Դանայոս արքան օլիմպացի աստվածների պատվին մեծ խաղեր կազմակերպեց։ Այդ մրցախաղերում հաղթողները իբրև շնորհ կնության էին առնում Դանայոսի դուստրերին։
Սպանությունները կատարվել են Հունաստանի հիմնադրումից 775 տարի առաջ։

Ըստ որոշ վարկածների՝ Լինքեոսի ձեռքով սպանվել են Դանայոսը և իր դուստրերը։

Դանայուհիներն իրենց կատարած չարագործության համար չխուսափեցին պատժից։ Կրում են այդ պատիժը իրենց մահից հետո` Հադեսի խավարամած թագավորության մեջ։ Նրանք դատապարտված էին ջրով լցնել հատակ չունեցող մի վիթխարի կարաս։ Ահա, թվում է թե կարասն արդեն լիքն է, բայց ջուրը կրկին ու կրկին դուրս է հոսում և կարասը դարձյալ դատարկ է։ Կրկին ու կրկին գործի են անցնում Դանայուհիները, վերստին ջուր են կրում ու լցնում անհատակ կարասը։ Այստեղից էլ առաջացել է «Դանայան կարաս» կամ «Դանայան աշխատանք» արտահայտությունը, որ նշանակում է ապարդյուն, անվերջանալի աշխատանք։

Ստորգետնյա թագավորությունում ջուրը լցնում են ճեղքված կարասի մեջ։ Ծեր կնոջ և անտակ կարասի պատկերը ունի Պոլիգնոտը, իսկ «մաղով ջուր տանել» արտահայտությունը կա Պլատոնի մոտ, սակայն այդ արտահայտությունը ոչ մի ընդհանուր կապ չունի Դանայուհիների հետ։ «Սովորական կախարդանքով առաջացած անձրևը, ճեղքված կարասի մեջ ջուր լցնելու հետևանքն էր»։

Միքենեսյան դարաշրջանում կային անձրև առաջացնող քրմեր։

## Ծանոթագրություններ

## Աղբյուրներ
* Ն. Կուն, Հին Հունաստանի լեգենդներն ու առասպելները, Երևան, 1979, էջ 119 — 122։

Կատեգորիա:Հին հունական առասպելաբանություն
Կատեգորիա:Հին հունական աստվածներ
Կատեգորիա:Աստվածներ այբբենական կարգով
Կատեգորիա:Աթենասի արարքներ
Լորենցո Գիբերտի

**Լորենցո Գիբերտի** (, ), 15-րդ դարի քանդակագործ, ապրել է Ֆլորենցիայում։ Արհեստի հիմունքները ուսումնասիրել է ոսկերչական արհեստանոցում։ Ռելիեֆի հայտնի վարպետներից մեկը։

Գիբերտիի արվեստում երևում է նրա ձգտումը դեպի իրատեսություն։ Նրա ամբողջ ստեղծագործական կյանքը նվիրված է գեղանկարչական հոյակերտ գեղազարդային ռելիեֆի ստեղծմանը։ Գիբերտիի հիմնական ստեղծագործությանները նախատեսվում էին Ֆլորենցիական բապտիստերիայի ձևավորման համար։ Երբ հյուսիսային դարպասի համար մրցույթ հայտարարվեց, Գիբերտին գրավեց առաջին տեղը (1401 թ.), որի վրա աշխատեց քսան տարուց ավելի (1404-1424 թթ.)։ Դուռը կազմված է քսանութ ռելիեֆային կոմպոզիցիաներից, որոնք կերտված էին կրոնական սյուժեով և ներգծվում էր քառատերև շրջանակներում, ինչը դեռևս առնչվում է գոթական արվեստի հետ։ Ընդհանուր լուծման գեղազարդումը ընդգծում է կոմպոզիցիաների գալարուն ներքին ռիթմերը։

Գիբերտիի աշխատանքներից է նաև մկրտարանի արևելյան դռները(1425-1452 թթ.), որոնք ունեն այլ բնույթ և դարձան Ֆլորենցիայի տեսարժան կոթողներից մեկը։ Տեսնելով Գիբերտիի աշխատանքը Միքելանջելոն բարձր է գնահատել և այն անվանել է «Դրախտի դռներ»։ Գոթական մանր կվադրիֆոլների փոխարեն այդ դռները զարդարվում են ուղղանկյուն դաշտերում ամփոփված տասը մեծ բազմապատկեր ռելիեֆներով,որոնք հիշեցնում են պազմապլան բարդ գեղանկարչական կոմպոզիցիաներ («Սողոմոն թագավորի այցը Սաբայի թագուհուն»)։

Կերպարների քնարական  գեղեցկությունը, պատկերների համամասնությունների ճշտությունը, ձևերի ու գծերի աշխույժ նրբագեղությունը, բնանկարային և ճարտարապետական ֆոների հարստությունը շրջանակաման բուսական զարդարանքի կազմում են նոր, իրատեսական արվեստի միասնական համակառույցը։

Գիբերտին զբաղեցրել է հեղինակավոր տեղ Ֆլորենցիայի քանդակագործներրի շարքում։ Հետագայում Իտալական վերածննդի մեծերից մեկը Դոնատելլոն, իր առաջին քայլերը արեց Գիբերտիի արհեստանոցում։

## Ծանոթագրություններ

Կատեգորիա:Իտալացի քանդակագործներ
Կատեգորիա:Իտալացի ճարտարապետներ
Կատեգորիա:Իտալացի գրողներ
Կատեգորիա:Իտալացի նկարիչներ
Կատեգորիա:Իտալացի ոսկերիչներ
Կատեգորիա:Վերածննդի նկարիչներ
Կատեգորիա:Իտալացի արվեստագետներ
Ռեդգոնթլետ

«**Ռեդգոնթլետ**» (), Վալտեր Սքոթի հեղինակած պատմական վեպ, հրապարակված 1824 թ.  հրատարակչությունում։ Վեպի գործողությունները կատարվում են 1765 թ. Դամֆրիսում (Շոտլանդիա)։ «Ռեդգոնգլեդ»-ը ավարտվեց Սքոթին հատուկ սովորական արագությամբ։ Ենթադրվում է՝ գրողն առաջին հատորի վրա սկսել է աշխատել 1823-1824 թվականների Սուրբ ծննդյան տոներին։ Առաջին հատորն ավարտվեց մարտին 21-ին, իսկ վերջին էջերը հրատարակման է հանձնվել հունիսին։ Սքոթի կենսագիր Գ. Լոքարտը գրում է, որ հեղինակը ցանկացել է գիրքն անվանել  կամ  հերոսներից մեկի անունով, սակայն հրատարակիչները՝ Արչիբալդ Կոնստեբլը և Ջեյմս Բալանթայնը համոզել են փոխել անունը, դարձնել «Ռեդգոնթլետ»։ Թեպետ այսօր վեպը համարվում է գրողի «Ուևըրլի» շարքի լավագույն գործերից մեկը, այնուամենայնիվ իր ժամանակակիցների կողմից արժանացել է սառը ընդունելության։ «Literary Gazette»-ը հրապարակեց դրական կարծիք, այլ պարբերականներին, ինչպիսիք են «Edinburgh Magazine»-ը և «Monthly Review»-ը, դուր չէր եկել ծիծաղելի առօրեականությունը և նամակային ոճը, իսկ «Examiner»-ը և «London Magazine»-ը «Ռեդգոնգլեդ»ը ենթարկեցին լուրջ քննադատության՝ հայտարարելով, որ այժմ Սքոթն աշխատում է բացառապես հանուն փողի։

## Սյուժե
Վեպի գլխավոր կերպարը երիտասարդ մարդ է՝ Դարսի Լատիմեր անվամբ։ Վեպի սկզբում Ռեդդգոնթլետը գողանում է նրա գրքերը և տեղափոխում Դամֆրիսում գտնվող մի գյուղ, որտեղ գտնվում են նաև յակոբինականության հայտնի ներկայացուցիչներ, այդ թվում նաև Չարլզ Էդուարդ Ստյուարտ արքան։ Պարզվում է, որ Դարսին Ռոնգոնգլեդի զարմիկն է, Ռեդգոնգլեդը մտադրվում է նոր ապստամբություն բարձրացնել յակոբինների դեմ և Դարսիին առաջարկում է միանալ իրեն։

## Ադապտացիա
* 1959 — բրիտանական հեռուստատեսային փոքր սերիալ՝ բաղկացած 6 սերիայից, գլխավոր դերում՝ Թոմ Ֆլեմինգ։
* 1970 — բրիտանական հեռուստատեսային փոքր սերիալ՝ գլխավոր դերում Ջեկ Վուդսոն։
* 2014 — մասերից բաղկացած սերիալ The Great Scott BBC Radio 4.։

## Ծանոթագրություններ

## Արտաքին հղումներ
* 

Կատեգորիա:1824 վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած բրիտանական վեպեր
Կատեգորիա:Պատմական վեպեր
Կատեգորիա:Վալտեր Սքոթի ստեղծագործություններ
Կատեգորիա:Վալտեր Սքոթի վեպեր
Նատայ (ազգային պարկ)

**Նատայ**, (), բնապահպանական տարածք է Ավստրալիայի Նոր Հարավային Ուելս նահանգի Կապույտ լեռներ տարածաշրջանում։

## Աշխարհագրական դիրք
*Նատայ [[Ազգային պարկ|ազգայի պարկը]]* գտնվում է Կապույտ լեռների շրջանում։ 2000 թվականից համարվել է Համաշխարհային ժառանգություն ՅՈՒՆԵՍԿՕ-ի կողմից։ Գտնվում է Սիդնեյ քաղաքից 100 կմ հարավ-արևմուտք։ Ազգային պարկի հարավ-արևմուտքում ձգվում է Կապույտ լեռները։ Ամենամոտը Կեմդեն քաղաքն է, որը պարկից գտնվում է 15 կմ հեռավորության վրա։ Քաղաքից կարելի է բարձրանալ Նատայ միայն գրուտային ճանապարհով։

Պարկը հիմնադրվել է 1991 թվականին որպեսզի պահպանեն եզակի ավազաքարերով զարդարված ժայռոտ բնական լանդշաֆտները, որը ձգվում է Նատայ գետի երկու կողմերում։ Այն գտնվում է նաև Բուրագորանգ լճի գոտում, որը Սիդնեյ քաղաքային ագլոմերացիայի խմելու ջրի աղբյուրն է։

Պարկի տարածքում շատ են ցրված անտառները. հիմնական ծառատեսակը ամուր տերևներով էվկալիպտն է, իսկ ավելի բարձրադիր գոտիները ծածակված են արևադարձային անտառներով։

Նատայ ազգային պարկը հարուստ է բուսական աշխարհով, հարուստ է նաև կենդանականիների հազվագյուտ տեսակներով՝ ոսկեգույն լիտորիան, բուռագոլյան կարկադու, կենգուրու, կզաքիս, կոալա և այլ տեսակներ։

Ավտոկայանատեղեր և հանգստյան տարածքներ կան միայն Նատայ պարկի—Wollondilly Lookout տարածքում, որտեղ զբոսաշրջիկներին թույլատրվում է ամրացնել վրաններ, բացառությամբ Բուրագորանգ լճի երկայնքով՝ մինչև 3 կմ։

## Ծանոթագրություններ

## Գրականություն
* "Nattai National Park: Park management". Office of Environment and Heritage. Government of New South Wales. Retrieved 4 October 2014.

Կատեգորիա:Ավստրալիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1991 հիմնադրումներ Ավստրալիայում
Կատեգորիա:1991 հիմնադրված բնության հատուկ պահպանվող տարածքներ‎
Ալֆրեդ Կլեբշ

**Ռուդոլֆ Ֆրիդրիխ Ալֆրեդ Կլեբշ** (, )` գերմանացի մաթեմատիկոս, Գեսսեյի և Նեյմանի աշակերտ։

## Կենսագրություն
1858 թ. դարձավ Կառլսռուեյի պոլիտեխնիկական դպրոցի պրոֆեսոր, հետո՝ Գիսսենի և Գյոթինգենի։ Կլեբշի առաջին հետազոտությունները վերաբերվում են մաթեմատիկական ֆիզիկային, առաձգականության և հիդրոդինամիկայի տեսությանը, ավելի ուշ նա դարձավ հայտնի որպես մաքուր մաթեմատիկոս։ Ժամանակորդները մատնանշեցին գրավչությունը նրա դասախոսությունների։

1868 թ. Կլեբշը և Կառլ Նեյմանըը ստեղծեցին «Mathematische Annalen» ամսագիրը։

Կլեբշի անժամանակ մահվան պատճառով նրա աշխատանքների մի մասը այդպես էլ մնաց անավարտ, իսկ մի քանիսը խմբագրվեց և հրատարակվեց հետմահու։

## Գիտական գործունեություն
Մաթեմատիկայում Կլեբշի գլխավոր ներդրումը վերաբերվում է երկրաչափությանը, հանրահաշվական երկրաչափությանը։

Կլեբշի համամաթեմատիկական կարևոր գաղափարները վերաբերվում է նրան, որ նա առաջինը լուծեց այսպես կոչված հարթության կամ տարածության *գծային տարր* զույգի քննարկումը, կազմված կետից և նրան *կցված* ուղղությունից (այսինքն՝տրված կետով անցնող ուղիղ)։ Այսպիսով, Կլեբշը փաստացի ներմուծեց շոշափողների շերտատում հասկացությունը և *պրեյեկտիվադիտասևեռման* շոշափողների շերտատում։ Նա օգտվեց իր ներմուծված հասկացություններից դիֆերենցիալ հավասարումների հետազոտման համար, որը նա մեկնաբանեց ինչպես կապը հարթության կամ տարածության կետերի կցված նրանց ուղղությունների հետ և ստեղծեց դրա համար այսպես կոչված :

Կլեբշի և Գորդանի պատվին է կոչվել Կլեբշի-Գորդանի գործակիցները։

## Աշխատություններ
Բացի բազմաթիվ հուշագրություններից, Կլեբշը գրեց մի քանի առանձին հրատարակված աշխատություններ, որոնցից հայտնի են․
* *Theorie der Elastizität fester Körper* (1863)
* *Theorie der Abelschen Functionen* (1866, Պաուլ Գորդանի հետ)
* *Theorie der binären algebraischen Formen* (1871)
* *Théorie de l´Élasticité des Corps Solides*. Traduite par Barré de Saint-Venant et Flamant, avec des notes étendues de Saint-Venant. Dunod, Paris (1883, հետմահու)

### Աշխատություններ համացանցում
* Vorlesungen über geometrie (Teubner, Leipzig, 1876—1891), редактор: Фердинанд фон Линдеман.
* Théorie der binären algebraischen Formen. Teubner, 1872.
* Theorie der Abelschen Functionen, Պաուլ Գորդանի հետ (*P. Gordan*), B. G. Teubner, 1866.
* Theorie der Elasticität fester Körper. B. G. Teubner, 1862.

## Ծանոթագրություններ

## Արտաքին հղումներ
* *Колмогоров А. Н., Юшкевич А. П. (ред.)* Математика XIX века. — Том 2: Геометрия. Теория аналитических функций. — М.: Наука, 1981.
* 

Կատեգորիա:Գերմանացի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Գերմանացի ֆիզիկոսներ
Կատեգորիա:Հումբոլդտի համալսարանի շրջանավարտներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Քյոնիգսբերգի համալսարանի շրջանավարտներ
Կատեգորիա:Բավարիայի գիտությունների ակադեմիայի անդամներ
Կատեգորիա:19-րդ դարի գերմանացի մաթեմատիկոսներ
Ալեքսանդր Վասիլև (այլ կիրառումներ)

**Ալեքսանդր Վասիլև** անուն-ազգանունը կարող է վերաբերել հետևյալ անձանց.

* Ալեքսանդր Վասիլև, ռուս ռոք-երաժիշտ, բանաստեղծ, կոմպոզիտոր, երգերի հեղինակ։
* Ալեքսանդր Վասիլև, ռուսական և ֆրանսիական մոդայի պատմաբան, ինտիերերի ձևավորող, թատերական նկարիչ, գրքերի և հոդվածների հեղինակ, դասախոս, հեռուստահաղորդավար, Ռուսաստանի նկարչական ակադեմիայի պատվավոր անդամ։
Իվան Արտոբոլևսկի

**Իվան Իվանովիչ Արտոբոլևսկի** (, ), մեքենաների և մեխանիզմների տեսության բնագավառի խորհրդային գիտնական, ԽՍՀՄ ԳԱ ակադեմիկոս (1946), սոցիալիստական աշխատանքի հերոս (1969)։

1926 թվականին ավարտել է Մոսկվայի Տիմիրյազևի անվան գյուղատնտեսական ակադեմիան։ Մշակել է հարթ և տարածական, ինչպես նաև բարդ բազմօղակ մեխանիզմների անալիզի և սինթեզի նոր մեթոդներ։ 1966 թվականից եղել է Համամիութենական «Գիտելիք» ընկերության նախագահ։ 1946 թվականին ԽՍՀՄ ԳԱ Չեբիշևի անվճար մրցանակի դափնեկիր։ 1959 թվականին պարգևատրվել է Ժուլիո–Կյուրիի անվան միջազգային արծաթե, իսկ 1967 թվականին՝ Ջեյմս Ուատտի անվան միջազգային ոսկե մեդալներով։

## Գրականություն
* .

## Ծանոթագրություններ

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:ԽՍՀՄ ԳԱ ակադեմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Խորհրդային գիտնականներ
Կատեգորիա:Խորհրդային հուշագիրներ
Կատեգորիա:Խորհրդային ճարտարագետներ
Կատեգորիա:Խորհրդային մեխանիկներ
Կատեգորիա:Մոսկվայի պետական համալսարանի դասախոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս քաղաքական գործիչներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Տեխնիկական գիտությունների դոկտորներ
Աշխարհի ամենաերկար թունելների ցանկ

Աշխարհի ամենամեծ և ամենաերկար թունելներ, օգտագործում են ջրամատակարարման կամ երթուղու (ավտոճանապարհային և երկաթուղային թունելներ) նպատակով։

## Աշխարհի ամենաերկար թունելների ցանկը (ըստ կիրառության)

## Ամենաերկար թունելներն աշխարհում (շինարարական փուլում գտնվող)

## Ամենաերկար թունելներն աշխարհում (նախագծման փուլում գտնվող)

 

## Ծանոթագրություններ
Հավակնություն

«**Հավակնություն**» (), բրիտանացի գրող Թոմաս Հարդիի «Քեսթրբրիջի քաղաքապետը» վեպի հիման վրա նկարահանված ֆիլմ։

## Սյուժե
1868 թ. «Ոսկու տենդ» Ամերիկայում։ Դիլլոնի ոսկի փնտրող ընտանիքը դուրս է գալիս հետախույզների դեմ։ Գումարի ծարավից կուրանալով Դիլոնը վաճառում է իր կնոջը` Ելենային և դստերը Խոուպին, փոխարենը ստանալով ոսկու տարածք։ 20 տարի հետո այդ տարածքում կառուցվեց քաղաք, որտեղ գաղնտնի կերպով ղեկավարում էր հարստացած Դիլլոնը։

## Դերերում
* Փիթեր Մալլան - Դիլլոն
* Միլա Յովովիչ - Լյուսի
* Նաստասյա Կինսկի - Ելենա
* Սառա Պոլլի - Հոուպ
* Ուես Բենթլի - Դելգլիշ
* Շիրլի Հենդերսոն - Էննի

## Ծանոթագրություններ

## Արտաքին հղումներ
* 

Կատեգորիա:2000 ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:MGM ֆիլմեր
Կատեգորիա:United Artists ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Կանադական դրամա ֆիլմեր
Կատեգորիա:Կանադական մելոդրամա ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական վեստերն ֆիլմեր
Կատեգորիա:Կանադական անգլերեն ֆիլմեր
Կատեգորիա:2000-ականների կանադական ֆիլմեր
Իվան Բերիտաշվիլի

**Իվան Սողոմոնի Բերիտաշվիլի** (, ), վրացի խորհրդային ֆիզիոլոգ, ֆիզիոլոգիական դպրոցի հիմնադիրն ու ղեկավարը Վրաստանում, ԽՍՀՄ ԳԱ (1939), ՍՍՀՄ ԲԳԱ (1944) և Վրաց ՍՍՀ ԳԱ (1941) ակադեմիկոս, սոցիալիստական աշխատանքի հերոս (1964)։

## Կենսագրություն
1910 թվականին ավարտել է Պետերբուրգի համալսարանը։ 1915–1919 թվականներին եղել է Օդեսայի համալսարանի պրիվատ–դոցենտ, 1919 թվականից՝ Թիֆլիսի համալսարանի պրոֆեսոր, 1935 թվականից՝ այդ համալսարանին կից ֆիզիոլոգիայի ինստիտուտի տնօրեն, 1941 թվականից՝ Վրաց, ՍՍՀ ԳԱ ֆիզիոլոգիայի ինստիտուտի տնօրեն, 1951 թվականից՝ գիտական ղեկավար։ Գիտական աշխատանքները վերաբերում են նյարդային և մկանային համակարգերի ֆիզիոլոգիային։ Բերիտաշվիլին հաստատել է, որ վերջույթների յուրաքանչյուր ռեֆլեկտոր շարժման համար գոյություն ունեն կոորդինացնող ապարատներ ողնուղեղի այն հատվածներում, որտեղ տվյալ վերջույթից զգացող նյարդային թելիկներ են գալիս։ Ուսումնասիրել է մարդկանց և ողնաշարավոր կենդանիների հոգեկան գործունեության ոլորտներից մեկը՝ տարածության մեջ կողմնորոշվելը, և հաստատել, որ կողմնորոշման համար էական նշանակություն ունեն լաբիրինթային ռեցեպտորները՝ տեսողականի հետ միասին։ 1959 թվականից՝ Բերիտաշվիլի ֆիլոգենեզի տեսանկյունով (ձկներից մինչև կապիկը) զբաղվել է պատկերային և հուզական (էմոցիոնալ) հիշողության հարցերով։ Բերիտաշվիլի ՍՍՀՄ պետական մրցանակի դափնեկիր էր (1941)։

## Գրականություն
* ივანე ბერიტაშვილი, ბიობიბლიოგრაფია, მეცნიერება, თბ., 1977;
* ძიძიშვილი ნ., ივანე ბერიტაშვილი, თბ., 1962;
* ცაგარელი მ., ივანე ბერიტაშვილი: ცხოვრება და მოღვაწეობა. თბ., 2010.
* Воронцов, Д. С., Академик Иван Соломонович Бериташвили (Беритов). К 70-летию со дня рождения и 45-летию научной и педагогической деятельности. «Физиологический журнал СССР»,1956, т. 42, № 1.
* Григорян, Н.А. *Переписка А.Ф. Самойлова и И.С. Бериташвили*. Москва: Наука, 1986.
* Дзидзишвили, Н.Н. *Академик И.С. Бериташвили*. Тбилиси: Мецниереба, 1974.
* Ройтбак, А.И. (Ред.) *Воспоминания об Иване Соломоновиче Бериташвили*. Москва: Наука, 1991.

## Ծանոթագրություններ

Կատեգորիա:Վրացի ֆիզիոլոգներ
Կատեգորիա:Խորհրդային ֆիզիոլոգներ‎
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Ստալինյան մրցանակի դափնեկիրներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Վրացի գիտնականներ
Կատեգորիա:Ռուսաստանի գիտությունների ակադեմիայի անդամներ
Պիոներները կամ Սասքուեհաննայի աղբյուրները (վեպ)

«**Պիոներները կամ Սասքուեհանայի աղբյուրները**» (), ամերիկացի գրող Ջեյմս Ֆենիմոր Կուպերի Նաթանիել Բամպոյի՝ Կաշվե Գուլպայի մասին վիպաշարի ժամանակագրորեն չորրորդ վեպը։

## Սյուժե
«Պիոներները կամ Սասքուեհաննայի աղբյուրները» վեպում նկարագրվող իրադարձությունները տեղի են ունենում 1793 թվականին՝ Նյու Յորք նահանգի արևմտյան սահմանին ընկած գյուղերից մեկում։ Ստեղծագործության սյուժեն պտտվում է վերոնշյալ գյուղի բնակիչների միջև տեղի ունեցող հակամարտության շուրջ։ Հակամարտողների առաջի խումբը գյուղի նորաբնակներն են՝ դատավոր Մարմադյուկ Թեմփլի գլխավորությամբ, ովքեր իրենց համարում են գյուղի իսկական տերերը, իսկ երկրորդ խումբը կազմում են գյուղի հնաբնակ Օլիվեր Էֆֆինգեմը, հնդկացի Ջոն Մոհիկանը՝ Չինգաչգուկը և Նաթանիել Բամպոն՝ Կաշվե Գուլպան, ովքեր դժգոհ են նորեկների կողմից գյուղում իրենց ունեցած իրավունքների սահմանափակման դեմ։ Կուպերի կողմից այս, ինչպես «Լրտեսը» վեպերում, օգտագործվում է հակամարտող երկու ճանբարների անդամների միջև ծագած սիրո հանգամանքի հնարքը։ Օլիվեր Էֆֆինգեմը և դատավոր Մարմադյուկ Թեմփլի դուստրը փոխադարձ սեր են տածում միմյանց հանդեպ. նրանց ամուսնությամբ էլ վերջ է դրվում վերոհիշյալ հակամարտությանը։

## Քննադատություն
Ֆենիմոր Կուպերի այս վեպը նույնպես արժանացավ գրական հասարակության դրական գնահատականին, սակայն չգրանցեց նրա 1821 թվականին լույս տեսած «Լրտեսը» վեպի հաջողությունը։ «Պիոներները կամ Սասքուեհաննայի աղբյուրները» վեպում հեղինակի կողմից լայնորեն արծածվել է մարդկանց կողմից վայրի բնության նվաճման հարցը և նկարագրվել դրա հետևանքները։ Այս առումով սույն ստեղծագործությունը իրենից ներկայացնում է առաջին «բնապահպանական վեպը».։

## Գրականություն
[մինի|<center>Վեպի [1861 թվականի հրատարակության նկարազարդումներից, նկարիչ՝ Ֆ.Օ.Չ. Դարլի]]
* Wayne Franklin. *The New World of James Fenimore Cooper.* Chicago: University of Chicago Press, 1982.
* Thomas Hallock. *From the Fallen Tree: Frontier Narratives, Environmental Politics, and the Roots of a National Pastoral.* Chapel Hill: University of North Carolina Press, 2003.
* H. Daniel Peck. *A World by Itself: The Pastoral Moment in Cooper's Fiction.* New Haven: Yale University Press, 1977.
* Thomas Philbrick. *Cooper's Pioneers: Origins and Structure.* PMLA 79 (December 1964)։ 579-93
* Donald A. Ringe. "Introduction." *The Pioneers.* New York: Penguin, 1988.
* Alan Taylor. *William Cooper's Town: Power and Persuasion on the Frontier of the Early American Republic.* New York: Vintage, 1996.
* Duncan Faherty: *Remodeling the Nation: The Architecture of American Identity, 1776−1858*. University Press of New England, Lebanon (New Hampshire) 2009, ISBN 978-1-58465-655-5

## Ծանոթագրություններ

Կատեգորիա:1823 վեպեր
Կատեգորիա:Ֆենիմոր Կուպերի վեպեր
Կատեգորիա:Ամերիկյան վեպեր
Կատեգորիա:Արկածային վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:1823 թվականի ամերիկյան վեպեր
Դրեյկ Դորեմուս

**Դրեյկ Դորեմուս** (), ամերիկացի ռեժիսոր և սցենարիստ է, ճանաչված հատկապես «Խենթի պես» (2011) ֆիլմի համար, որը հաղթել է Grand Jury Prize-ը 2011 թվականի Sundance կինոֆեստիվալում։ Դորեմուսը սովորել է ռեժիսյուրա Ամերիկյան կինոինստիտուտում, դարձել է ամենաերիտասարդ տղամարդը, ով ընդունվել է նույն համալսարանի կոնսերվատորիան։

Նա երկու կիսամյակ ուսուցանել է Օրանժի արվեստների դպրոցում։

Նրա «Խենթի պես» ֆիլմը բնորոշվել է իբրև ներշնչանք սեփական կյանքի փորձից։ 2013 թվականի հունիսին նրա նոր ֆիլմով՝ «Շնչի՛ր»-ով, բացվել է Էդինբուրգի միջազգային կինոփառատոնը։

Դորեմուսի հաջորդ ֆիլմի՝ «Հավասարներ»-ի սցենարը գրված է Նեյթն Փարկերի կողմից։ Ֆիլմի դերակատարներն են Քրիստեն Ստյուարտը, Նիքոլաս Հոուլտը, Գայ Պիրսը և Ջեքի Վիվրը։

## Ֆիլմագրություն

## Ծանոթագրություններ

## Արտաքին հղումներ
* Դրեյկ Դորեմուսի imdb էջը

Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Բիլ Բարիլկո

**Ուիլյամ «Բիլ» Բարիլկո** (անգլ.՝ William «Bashin' Bill» Barilko, մարտի 25, 1927, Թիմինս, Օնտարիո, Կանադա - օգոստոսի 26, 1951, Կոկրան, Օնտարիո, Կանադա), կանադացի նախկին հոկեյիստ, պաշտպան, ուկրաինական արմատներով։ Հանդես է եկել «Տորոնտո Մեյլ Լիֆս»-ի կազմում։

## Կարիերա
Բիլը ծնվել է Օնտարիո նահանգի Թիմինս քաղաքում 1927 թվականի մարտի 25-ին։ 1947 թվականի փետրվարին հրավիրվել է «Տորոնտո Մեյլ Լիֆս»։ Այս թիմում հանդես է եկել մինչ ողբերգական մահը (1951 թվական)։ Բիլը իր առաջնախաղն անցկացրել է 21 համարի մարզաշապիկով, հետո փոխել 19, հետո՝ 5։ Այդ թիմում անցկացրած 5 տարիների ընթացքում նա նվաճել է 4 գավաթ։ Իր կարիերայի վերջին գոլը խփել է 1951 թվականի գավաթի եզրափակչում և թիմին բերել է հաղթանակ։

## Անհետացում և մահ
1951 թվականի օգոստոսի 26-ին, գավաթը հաղթելուց 4 ամիս անց, Բիլ Բարիլկոն որոշում է ընկերոջ և օդաչուի հետ մեկնել Սիլ Ռիվեր (Քվեբեկ)՝ ձկնորսության։ Հետ գալու ճանապարհին ինքնաթիռը կորել է անդամների հետ միասին։ 11 տարի անց, 1962 թվականի հունիսին, մի ուղղաթիռի վարորդ Ռոն Բոյդը հայտնաբերում է այն վայրը, որտեղ ընկել է այդ ինքնաթիռը։ Այդ ավիաողբերգության մեղավորները համարվել են անփորձ վարորդը և վատ եղանակը։

Բիլ Բարիլկոյի մահը պաշտոնապես գրանցվել է 1951 թվականի օգոստոսի 25-ը։

## Ծանոթագրություններ

Կատեգորիա:Ավիավթարից զոհվածներ
Կատեգորիա:Կանադացի հոկեյիստներ
Սպիտակ, կարմիր ու․․․

«**Սպիտակ, կարմիր ու․․․**» (), իտալական գեղարվեստական ֆիլմ՝ նկարահանված 1972 թվականին։ Ֆիլմի գլխավոր դերասաններից են Սոֆի Լորենը և Ադրիանո Չելենտանոն։ Ֆիլմը նկարահանվել է իտալացի հայտնի ռեժիսոր Ալբերտո Լատուադայի կողմից։ Նկարահանումներև տևել են 1971 թվականի սեպտեմբերից մինչև 1972 թվականի հունվարը։

## Սյուժե
Քույր Գերմանան վերջերս կորցրել է փեսացուին և սգում է այդ մահը։ Այդ առիթով նա հագնում է միանձնուհու զգեստը և Լիբիայից ուղևորվում դեպի Իտալիա։ Նա ստանձնում է գավառական Piazza հիվանդանոցի գլխավորի պաշտոնը։ Հիվանդանոցում շատ են խնդիրները՝ գործադուլներ, լեփ֊լեցուն սենյակներ։ Գերմանան ամբողջովին նվիրվում է հիվանդանոցին և լծվում դրա պահպանման գործին։ Հիվանդներից մեկը՝ Հաննիբալ Պեցցին, կոմունիստ է և աթեիստ։ Վերջինս փաստացի արդեն մի քանի տարի բնակվում է հիվանդանոցում։ Գերմանայի և Հաննիբալի միջև մշտական դժվարություններ են առաջանում։ Նա միշտ փորձում է փաղաքշել Գերմանային, բայց նաև շատ են վիճում միմյանց հետ քաղաքական և կրոնական թեմաներով։

Քաղաքի արհմիությունը բողոքի ակցիաներ է իրականացնում, որին մասնակցում է նաև Հաննիբալը։ Արդյունքում վիրավորվում է նա և տեղափոխվում հիվանդանոց։ Այնտեղ հոգին ավանդում է ՝ Գերմանայի ձեռքերի մեջ։

## Դերերում
* Ադրիանո Չելենտանո՝ Հաննիբալ Պեցցի
* Սոֆի Լորեն՝ քույր Գերմանա
* Ֆեռնանդո Ռեյ՝ գլխավոր բժիշկ
* Խուան Լուիս Գալիարդո՝ Գվիդո
* Լուիս Մարին՝լիբիացի սպա
* Ջուզեպպե Մաֆիոլի՝ դոկտոր Արիգի
* Պիլար Գոմես Ֆերրեր՝ քույր Թերեզա
* Պատրիցիա Դե Կլարա՝ քույր Կատերինա
* Տերեսա Ռաբալ՝ Լիզա
* Վալենտինե՝ Մարտինա
* Թինա Օմոն՝ սենյորա Ռիչչի
* Անտոնիո Ալֆոնսո՝ Ջինո
* Ալդո Ֆարինա՝ Վալենցանի
* Ալեսսանդրա Մուսսոլինի՝ քույր Գերմանան մանկության տարիներին

## Պրեմիերա
*  1972 թվականի մարտի 31
* ՝1972 թվականի սեպտեմբերի 11
*  1974 թվականի օգոստոսի 21

## Ծանոթագրություններ

## Արտաքին հղումներ
* 
* Կինոյի քննադատությունը New York Times

Կատեգորիա:1970-ականների իտալերեն ֆիլմեր
Կատեգորիա:1972 ֆիլմեր
Կատեգորիա:1973 ֆիլմեր
Կատեգորիա:Դրամա ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական կինոկատակերգություններ
Կատեգորիա:Իսպանական ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Սուրբ Նիկոլասի մայր տաճար (Մոնակո)

thumb|''Altarpiece of St Nicolas - Ludovico Brea, 1500''

**Մոնակոյի Սուրբ Նիկոլասի մայր տաճար** (), կաթոլիկ տաճար Մոնակոյի մայրաքաղաքում։ Տաճարը կառուցվել է 1875 թվականին սպիտակ քարից՝ ռոմանական ճարտարապետական ոճով։

Այն հանդիսանում է Մոնակոյի արքեպիսկոպոսության մայր տաճարը, որտեղ թաղվում են Մոնակոյի իշխանները՝ երկրի ղեկավարները։

Նոյեմբերի 19-ին հանդիսավոր կերպով տաճարում նշվում է Իշխանի օրը (), որը հանդիսանում է Մոնակոյի ազգային տոներից մեկը։ Ներքինից տաճարը զարդարված է հայտնի նկարիչ Լուի Բրեայի գեղանկարներով։

Զոհասեղանը և տաճարի ամբիոնը պատրաստված են սպիտակ բնական մարմարից։

## Տես նաև
* Մոնակո
* Ռոմանական ճարտարապետություն

## Ծանոթագրություններ

Կատեգորիա:Մոնակոյի տաճարներ
Կատեգորիա:Ռոմանական ճարտարապետություն
Գարդաբադ

**Գարդաբադ** (, լատինատառ տարբերակը` Gardābād, հայտնի է նաև Գարուաբադ կամ Garūābād անունով), հայկական գյուղ Նազլույ-յե Ջոնուբի (Nazluy-ye Jonubi) գյուղական շրջանում, որն իր հերթին գտնվում է Իրանի Իսլամական Հանրապետության Արևմտյան Ադրբեջան նահանգի Ուրմիայի գավառի Կենտրոնական գավառակում («բախշ»)։

## Բնակչություն

2006 թ. մարդահամարի համաձայն, Գարդաբադի բնակչությունը կազմում էր 127 ընտանիք կամ 537 մարդ, գերակշիռ մեծամասնությամբ` հայեր։

## Պատմություն
Գարդաբադը (Գուարդապատ) կամ Վարդապատը Մեծ Հայքի թագավորության (մ.թ.ա. 331 թ. - մ.թ. 428 թ.) Նոր Շիրական կամ Նուշիրական բդեշխության կազմի մեջ մտնող Պարսկահայք նահանգի բնակավայրերից է։ Գուարդաբադ-Վարդապատի անունը ցույց է տալիս, որ այն Մեծ Հայքի թագավորության սահմանապահ ռազմական կայազորային ամրացված բնակավայրերից մեկն է եղել։

## Ներկայիս վիճակը
Գրեթե ամբողջապես հայաբնակ այս գյուղը համարյա հայազրկվել է 2006 թվականից հետո երբ բնակչության մեծագույն մասը, գրեթե միայն հայերը, արտագաղթել են Արևմուտքի երկրներ, հիմնականում` ԱՄՆ։ Ոմանք բնակվում և ուսանում են Բուլղարիայում։ Ըստ գյուղի նախկին բնակիչների բանավոր տեղեկությունների, գյուղում կան հայկական եկեղեցի և Թեհրանի «Արարատ» մարզավանի մասնաճյուղը հանդիսացող տեղական մարզավանը։ Ըստ նույն տեղեկությունների` գյուղում մնացել են հատուկենտ ընտանիքներ` հիմնականում` ծերեր։ Արտագաղթած հայերի բնակարանները գնում և գյուղը բնակեցնում են պարսիկները։

Գարդաբադ–Վարդապատ գյուղից է ծագում նշանաւոր հայ երգի Հովհաննես Բադալյանի ընտանիքը, որի ծնողները Գարդաբադից գաղթել են Շավարին գյուղ Համադան քաղաքի մերձակայք։

## Լեզուն և բարբառը
Գարդաբադի բնակչությունը խոսում է հայերենի` Արևելյան Հայաստանում խոսվող ճյուղի` արևելահայերենի բարբառներից մեկով
:

## Աշխարհագրություն
Գյուղը գտնվում է Ուրմիո լճի արևմտյան ափի մոտ` Րաֆֆու հայրենի Սալմաստ գավառի Փայաջուկ գյուղից ոչ հեռու
Աշխարհագրական կոորդինատներն են` 37°38'19"N 45°3'5"E:

## Տես նաև
*Սուրբ Ստեփանոս եկեղեցի, Ուրմիա

## Ծանոթագրություններ

Կատեգորիա:Իրանի հայաբնակ գյուղեր
Կատեգորիա:Պարսկահայքի բնակավայրեր